OpenLLM-France/wikimedia huggingface dataset:
# Gymnopus impudicus

Gymnopus impudicus Omphalotaceae familiako onddo espezie bat da. Sukaldaritzarako baliorik gabea.
Sinonimoak: Collybia impudica, Marasmius impudicus.

## Deskribapena

Kapela:1,5 eta 4 cm bitarteko diametrokoa, lehorra, izurtua, higrofanoa. Hasieran ganbila, gero laua, bukaeran pixka bat hondoratua. azala arre-gorrixka edo arre-lehoi kolorekoa.
Orriak: Estu, arrexka kolorekoak edo arre-arrosa haragi kolorekoak.
Hanka: Pruinaduna, arre-gorrixka kolorekoa edo arre-morexka kolorekoa. Kotoi itxurakoa, zurixka beheko herenean eta batzuetan errizoformo zuri ugari izaten ditu.
Haragia: Usain desatseginekoa, hala nola, ur ustelarena edo aza ustelarena. Zapore desatsegina du, baina ez mina.
Etimologia: Collybia antzinako grekotik dator, eta txanpona esan nahi du. Perretxikoaren formagatik.

## Jangarritasuna

Ez da jangarria

### Nahasketa arriskua

Micromphale foetidum delakoarekin nahas daiteke, honek antzeko usaina du, tolesturekin kapela, ildaskatua, eta oin laburra, arre-beltz kolorekoa eta kapelaren diametrokoa baino motzagoa.
Oharra: Ale batzuek oina zertxobait bihurritua izan dezakete.

## Sasoia eta lekua

Udan eta udazkenean, basoetako lurrean, bideen ertzetan eta lurperatutako egurren hondarretan. Urria.

### Banaketa eremua

Europa, Ipar Amerika, Erdialdeko Amerika, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 229 or. ISBN 84-404-0530-8..

## Kanpo estekak

* Datuak: Q10690282
* Multimedia: Gymnopus impudicus / Q10690282
# Hakone (Kanagawa)

Hakone (japonieraz: 箱根町, Hakone-machi) Japoniako herria da. Ashigarashimo barrutian dago, Kanagawa prefekturan. 2012an 13.492 biztanle zituen. UNESCOk Geoparkea izendatu du.

## Geografia

Hakone prefeturaren mendebaldeko mugan dago, Ashi aintziraren ertzean eta Hakone mendiaren oinean. Ingurune menditsua da eta Fuji-Hakone-Izu Parke Nazionalaren parte da.

## Historia

Heian Aroan Hakone Gongen santutegi xintoista altxatu zuten. Edo Aroan Kyototik Edora zihoan Tōkaidō errepideko posta eta aduana ezarri zuten bertan, izan ere Kantō eskualdearen mugan baitzegoen.
Hakonek 1889an hartu zuen herri estatusa.

## Ekonomia

Jarduera garrantzitsuena turismoa da, izan ere Tokiotik eta Fuji menditik gertu baitago, honi onsen-ak (ur termaleko bainuetxeak) gehitu behar zaizkio.

## Iruditegia

* Hakoneko kalea.
* Hakoneko onsen-a.
* Belauntzia Ashi aintziran.
* Hiryu urjauzia.
* Komagatake sumendia.

## Hiri senidetuak

* Tōyako (Hokkaido) (Japonia)
* Jasper (Kanada) (Kanada)
* Taupo (Zeelanda Berria)

## Ikus, gainera

* Fuji-Hakone-Izu Parke Nazionala

## Kanpo estekak

* (Japonieraz)(Ingelesez) Hakoneko webgunea
* Datuak: Q671040
* Multimedia: Hakone, Kanagawa / Q671040
# Hakozaki santutegia

Hakozaki santutegia (japonieraz: 筥崎宮, Hakozaki-gū) Fukuokako santutegi xintoista nagusia da.

## Historia

923an eraiki zen Hachiman kamia Fukuokara ekarri zutenean. 1274an mongolak Kyushu inbaditzen saiatu zirenean erre egin zen eta berreraiki egin zuten.
1871ean Kanpei-taisha (官幣大社) santutegi nagusien mailan ezarri zuten 1946an mailak desegin ziren arte.

## Altxorrak

Santutegiko hainbat atal Japoniako altxor kultural izendatu dira, esate baterako eraikin nagusia, errezu eraikina, ate nagusia eta Torii-a.

## Jaialdiak

* Tamaseseri Matsuri, urtarrilaren 3an.
* Hojoya Matsuri, irailaren 12tik 18ra.

## Kanpo estekak

* (Japonieraz) Webgune ofiziala
* Datuak: Q714742
* Multimedia: Hakozaki-gū / Q714742
# Hakuchū no Tōrima

Indarkeria eguerdian (japonieraz: 白昼の通り魔, Hepburn: Hakuchū no Tōrima) 1966ko Nagisa Oshima japoniar zinema zuzendarien filma da.

## Sinopsia

Oharra: Atal honek istorio osoa edo amaiera argitzen du.
Bizi diren herrian Shinok eta Genjik harreman sexualak dituztela jakiten dutenean, biek elkarrekin suizidatzea erabakiko dute. Eisukek Shino salbatuko du, eta konorterik gabe dagoen bitartean bortxatu egingo du.

## Aktoreak

* Hideo Kanze : Inagaki
* Hideko Kawaguchi : Matsukoren ama
* Saeda Kawaguchi : Shino Shinozaki
* Narumi Kayashima : Jinbo
* Teruko Kishi : Shinoren amama
* Hosei Komatsu : Shinoren aita
* Akiko Koyama : Matsuko Koura
* Kei Sato : Eisuke Oyamada
* Ryoko Takahara : bortxatutako emakumea
* Taiji Tonoyama : eskola zuzendaria
* Rokko Toura : Genji Hyuga
* Fumio Watanabe : Haraguchi inspektora
* Sen Yano : alkatea

## Erreferentziak

* ↑ www.sansebastianfestival.com

## Kanpo estekak

* Datuak: Q3560401
# Hakuna matata

Hakuna matata swahilizko esaera bat da, Arazorik ez esan nahi duena. Latinezko Carpe diem esaerarekin parekatu ohi da.
Esaera izateaz gain, bizimodu filosofia baten adierazgarria ere bada, Afrikako mendebaldeko zenbait herrialdetan patxadaz edo lasai esanahaia ere hartzen baitu.
Besta hainbat hizkuntzatan ere antzeko esaerak daude: AEBetako ingelesean No problem (Arazorik ez), Australiakoan No worries (Kezkarik gabe), frantsesez Aucun souci (Kezkarik ez).

## Ikus gainera

* Carpe diem

## Kanpo estekak

* Datuak: Q1570072
* Multimedia: Hakuna Matata / Q1570072
# Hakusan (Ishikawa)

Hakusan (japonieraz: 白山市, Hakusan-shi) , Japoniako Ishikawa prefekturako bigarren hiria da. 2014ko erroldaren arabera 109.383 biztanle ditu.

## Geografia

Prefeturako lurralderik zabalena duen udalerria da. Hegoaldean kokaturik dago, hiriburua den Kanazawatik gertu. Hakusan Parke Nazionalaren barnean kokaturik dago, izena ematen dion Haku mendiaren oinean.

## Historia

Hakusan hiria 2005eko otsailaren 1ean sortu zen Ishikawa barrutiko zortzi herri eta herrixkak bat egiterakoan.

## Ondasun nabarmenak

* Haku mendia (2.702m)
* Hakusan Parke Nazionala
* Shirayamahime santutegia.
* Mattō herrixka, inoiz lorik hartzen ez duen herria.

## Iruditegia

* Haku mendia.
* Hakusan Parke Nazionala.
* Hyakuyojō ur-jauzia.
* Shirayamahime santutegia.

## Hiri senidetuak

* Boston (Lincolnshire) (Erresuma Batua)
* Columbia (Missouri) (AEB)
* Penrith (Hegoaldeko Gales Berria) (Australia)

## Kanpo estekak

* (Japonieraz) Udalaren webgunea.
* Datuak: Q696407
* Multimedia: Hakusan, Ishikawa / Q696407
# Haku mendia

Haku mendia (japonieraz: 白山, Haku-san) , Japoniako erdialdean dagoen sumendia da, 2.702 metrotako altuera duena. Fuji eta Tate mendiekin batera "hiru mendi sakratuak" (三霊山, Sanreizan) multzoa osatzen du.

## Geografia

Hakusan Parke Nazionalaren barnean dago, Ishikawa, Fukui eta Gifu prefeturek bat egiten duten puntuan. Hiru tontor ditu:
* Gozengamine (御前峰): 2.702 m.
* Kengamine (剣ヶ峰): 2.677 m.
* Ōnanjimine (大汝峰): 2.648 m.
Shirayamahime santutegia dago bertan.

## Historia

Duela 300 edo 400 mila urte oso aktiboa izan zen baina ezagutzen den azken erupzioa 1659an gertatu zen.
Taichō monjea izan zen Haku mendia igo zuen lehenengoa, 717an.

## Iruditegia

* Gozengamine tontorra.
* Kengamine tontorra.
* Shirayamahime santutegia.
* Kraterrean dagoen Midoriga-ike aintzira.

## Ikus, gainera

* Hakusan Parke Nazionala

## Kanpo estekak

* Datuak: Q2639098
* Multimedia: Mount Haku / Q2639098
# Hakkōdako tunela

Hakkōdako tunela (japonieraz: 八甲田トンネル, Hakkōda tonneru) Aomori prefekturan kokatzen den trenbide-tunela da, Hakkōda mendiak zeharkatzen dituena. Tenmabayashi herrixka eta Aomori hiria lotzen ditu.
Zazpi urtez aritu ziren tunela eraikitzen eta 2010ean inauguratu zuten. Guztira 26,445 kilometroko luzera du, munduko hamargarren tunelik luzeena izanik. Tōhoku Shinkansen trenbideko trenek erabiltzen dute.

## Kanpo estekak

* Datuak: Q284705
* Multimedia: Hakkōda Tunnel / Q284705
# Hakusan Parke Nazionala

Hakusan Parke Nazionala (japonieraz: 白山国立公園, Hakusan Kokuritsu Kōen) Japoniako Honshu uhartearen erdialdean dagoen Parke Nazional ezaguna da. 1962an ezarri zen. 1980an UNESCOk Biosfera erreserba izendatu zuen.

## Geografia

Azaleraz handia ez bada ere, 477 km², Fukui, Ishikawa, Gifu eta Toyama prefeturetan zabaltzen da Hakusan Parke Nazionala.

## Ondasun nabarmenak

* Haku mendia (2.702m)
* Hyakuyojō ur-jauzia.
* Shiramizu ur-jauzia.
* Shirayamahime santutegia.

## Iruditegia

* Haku mendia.
* Hyakuyojō ur-jauzia.
* Shiramizu ur-jauzia.
* Shirayamahime santutegia.

## Kanpo estekak

* (Ingelesez) Hakusan Parke Nazionalaren webgunea
* Datuak: Q1570081
* Multimedia: Hakusan National Park / Q1570081
# Hakuna Music Group

Hakuna Music Group (Ez dago musika taldea) kristauen musika talde ezaguna da. 2020 arte Opus Deiko partaidea izan zen José Pedro Manglanok sortu zuen eta arrakasta itzela lortu du batez ere sare sozialetan eragindako promozioei esker.

## Historia

Opus Deiko partaidea izan zen José Pedro Manglanok sortu zuen 2013an. Taldea Manglano eta 15 bat gaztek 2013an Rio de Janeiron ospatu zen Gazteen Munduko Eguna egindako bidaia batetik sortu zen. Bidaia Madrilgo Aravacako San Jose María Escrivá de Balaguer elizak antolatu zuen. Taldearen izena swahili hizkuntzatik dator; Opus Dei beti lotura berezia izan du hasieratik Kenya herrialdearekin. Katolizismo barruan Hakuna Fundazioa sortu dute. 2022an Madrilgo Vista Alegren 8.000 gazteen aurrean kontzertua eman zuten. Taldearen abestiek Spotify webgunean miloika erreproduzioak lortu dituzte.

## Estiloa

Abestiak pop-rock estilokoak badira, hitzak katolizismo tradizionalekin lotutako kontzeptuak adierazten ditu (eukaristia, sakramentuaak, errukia) nahiz eta batzutan ere Frantzizko aita santuaren ideiak jaso. Nolabait, Estatu Batuetako Rock kristauaren tradizioan kokatzen da. Taldean gizon-emakumeak daude baina normalean ez dira nahasten. Neskak batez ere ahotsak dira eta musika tresnak gizonen eskuetan daude. Eukaristia gurtzea taldearen leiv motiv bat da. Taldeak askotan erlijio-topaketak egiten ditu.

## Diskografia

Orain arte bost album argitaratu dituzte:
* Libertad
* Pasión
* Mi pobre loco
* Sencillamente
* Qaos

## Erreferentziak

* ↑ https://infovaticana.com/2020/06/08/hakuna-una-escision-del-opus-dei-o-un-signo-de-los-tiempos/
* ↑ https://behakuna.com/pages/hakunagroupmusic

## Kanpo estekak

* (Gaztelaniaz):Webgune ofiziala.
* (Gaztelaniaz):"Noche" abestiaren bideoklip ofiziala.
* (Gaztelaniaz):El Confidencial egunkari digitalaren artikulu kritikoa.
* Datuak: Q114379746
# Gonzalo Peillat

Gonzalo Peillat (1992ko abuztuaren 12a) belar-hockey jokalaria da. Argentinan jaioa, Alemania ordezkatzen du nazioartean 2022tik aurrera. Aurretik, bere jaioterrirako talde nazionalean jokatu zuen. 2016ko Udako Olinpiar Jokoetan urrea irabazi zuen Argentinako selekzioarekin eta 2024ean zilarra irabazi zuen Alemania ordezkatuz.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro | 01 ! | Gizonezkoa |
| 2024 | Paris | 02 ! | Gizonezkoa |

## Erreferentziak

* ↑ CA Hockey profile
* ↑ «FIH announce the winners of the FIH 2014 Player of the Year» fih.ch (International Hockey Federation) 15 January 2015.
# Gonzalo Pérez de Angulo

Gonzalo Pérez de Angulo (Hego Euskal Herria, c. 1519 - XVI. mendearen amaiera) euskal epaile eta funtzionarioa izan zen. Ameriketara joan eta 1549 eta 1555 artean Kubako gobernadore eta kapitain jeneral izan zen.
# Gonzalo N. de Arámburu

Gonzalo N. de Arámburu Rosas (Lima, 1899ko martxoaren 10a – Westminster, 1980 ) Peruko diplomazialaria izan zen .

## Biografia

Liman jaioa 1899an, Narciso de Arámburu Dorca eta Victoria Rosas y de la Puenteren semea zen. Aita hil eta gutxira, ama (Francisco Rosasen alaba eta Villafuerteko markesaren birbiloba) Alejandro Deústua filosofo eta politikariarekin ezkondu zen. Mercedes González Morales uruguaiarrarekin ezkondu zen.
Arámburu Limako Institutuan amaitu zituen eskola ikasketak eta San Markoseko Unibertsitatera joan zen, non Filosofia eta Letretan lizentziatura, eta Zientzietan eta Ekonomian lizentziatura lortu zitun, eta Madrilgo Unibertsitate Zentralean, non Zuzenbidean lizentziatu zen 1924an .
1920an, bere herrialdeko zerbitzu diplomatikoan sartu zen Liman Kanpo Arazoetarako Ministerioko laguntzaile gisa. Bigarren idazkaria izan zen Berlingo eta Erromako legazioetan, Washingtoneko DC ( 1922 – 1924) Tacna eta Aricaren Kasuko Batzorde Bereziko idazkaria eta Madrilen (1929) eta Rio de Janeiron (1933) lehen idazkaria. Azken legazio horretako negozio karguetara igota, denbora gutxian Kolonbia-Peru Gerra amaitu zuen Rio de Janeiroko Protokoloa hain zuzen negoziatu zuen misioaren agintea izan zen. 1936an, legazioko zinegotzi izendatu zuten Londresen eta, 1940an, Kantzelaritzara itzuli zen Protokolo Zuzendaritzako buru gisa.
1944an, Peruk erbesteratutako de Gaulle-ren gobernua aitortu zuen eta Arámburu Aljerreko Nazio Askapenerako Batzorde frantziarreko ordezkari izendatu zuen eta, Pariseko desokupatzearen ondoren, ministro guztiahalduna. Egoera horrekin, 1946an Londresen egin zen Nazio Batuen lehen Batzar Nagusian Peruko ordezkaritzako kide izan zen. Azken urte horretako ekainean, enbaxadore izendatu zuten Kolonbian eta, 1952an, Ekuadorren, non, mugan gertatutako istilu militar baten ondorioz, persona non grata izendatu zuten 1953an, eta herrialdea utzi behar izan zuen. 1953ko apirilean, bere herrialdeko lehen enbaxadore bihurtu zen Alemaniako Errepublika Federalean, kargu hori 1955 arte izan zuen. Urte horretan Uruguaira joan zen eta, 1963an, Erresuma Batura, 1969ra arte zuzenduko zuen azken eginkizuna izanik.
Zerbitzu aktibotik erretiratuta, bere herrialdeko Londresko enbaxadako aholkulari kulturala izan zen 1980an hil zen arte. Bere ondasunak Peruko Akademia Diplomatikoaren Fundazioa sortzeko erabili ziren.

## Erreferentziak

* Paul Preston, Michael Partridge eta James Dunkerley (1952). Dokumentu britainiarrak Kanpo Arazoei buruz - Foreign Office-ren txostenak eta paperak Isilpeko inprimaketa: Latinoamerika, or. 313
* Ronald Hilton (1971). Nor da nor Latinoamerikan: Brasil, Bolivia, Txile eta Peru; Argentina, Paraguai eta Uruquay, or. 150
* Manuel Beltroy (1957). Peruko nabarmenak gaur egun: Peruko ordezkari garaikideen biografiak, or. 47

## Kanpo estekak

* Datuak: Q85870451
# Gonzalo Pelaez Aranburu

Gonzalo Pelaez Aranburu, "Gontxalo" bezala ezaguna, (Idiazabal, Gipuzkoa, 1948 - Azpeitia, Gipuzkoa, 2007ko urtarrila) musikari gipuzkoarra zen.

## Musika ibilbidea

Jose Maria Pelaez "Peke" anaiarekin batera hasi zen musika munduan. Gaztetan, Goierrin, Los Escápolis taldea sortu zuten.
Geroago Egan plaza talde ezagunean hasi zen Iñaki Arenas soldadu joan zenean, hain zuzen.
1994. urtean, Egan taldea banandu zenean, bertako kide batzuk Trabuko talde berria sortu zuten. Taldeak 1995 urtean kaleratu zuen bere lehen diska, "Trabuko izenekoa". Ondorengoek osatzen zuten taldea: Gonzalo Pelaez, baxua, Koldo Tarragona, teklatua ta ahotsa, Alberto Franzesena, bateria, Imanol Aranburu, teklatuak eta Jose Mari Pelaez "Peke", kitarra ta ahotsa
Geroago, Trabuko taldetik ere beste bi talde sortu ziren, Irailerako 6 edota Kiñu musika taldeak. Gontxalo Pelaez Kiñu musika taldeko kidea izan zen.

## Erreferentziak

* ↑ «Gontzalo Pelaez musikaria hil da - Azpeitia» azpeitiaguka.eus (Noiz kontsultatua: 2024-07-02).
* ↑ «Gontzalo Pelaes Egan, Trabuko eta Kiñu musika taldeetako kide izandakoa hil da» Berria 2007-01-08 (Noiz kontsultatua: 2024-07-02).
* ↑ Http://euskalmusikakatea.blogspot.com. (jueves, 5 de diciembre de 2013). «EUSKAL MUSIKA KATEA: TRABUKO» EUSKAL MUSIKA KATEA (Noiz kontsultatua: 2024-07-02).

## Kanpo estekak

* Datuak: Q126959734
# Gonzalo Pizarro

Gonzalo Pizarro Alonso (Trujillo, c. 1510 - Cusco, 1548ko apirilaren 10a) espainiar konkistatzailea izan zen.

## Bizitza

Gonzalo Pizarro Luzearen ezkontzaz kanpoko semea zen. 1530ean Perura joan zen bere anaiekin. Peruko konkistan parte hartu zuen, eta Almagroren aurka borrokatu zen Salinasko guduan. 1539an, bere anaia Hernando Espainiara joan zenean, Francisco Pizarrok Quitoko gobernari izendatu zuen. 1541n, espedizio bat antolatu zuen Kanelaren herriaren bila joateko, bere ustetan El Doradon zegoena; espedizio hura, ordea, ezer aurkitu gabe bihurtu zen atzera urtebete geroago. Bien bitartean bere anaia Francisco Pizarro hil zuten.
1552an, Indietako Lege Berriak argitaratu ziren eta Blasco Núñez Vela erregeordea bidali zuten haiek betearaztera; konkistatzaileen eskubideak zapuzten zituzten lege haien aurka matxinatu zen Gonzalo Pizarro, eta gudaroste handi bat bildu zuen erregeordearen kontra. Hainbat borrokaren ondoren, erregearen armadak Jaquijahuanako guduan matxinatuak menderatu eta Gonzalo hil zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q435292
* Multimedia: Gonzalo Pizarro / Q435292
# Gonzalo Pérez de Vargas

Gonzalo Pérez de Vargas Moreno, (Toledo, Espainia, 1991ko urtarrilaren 10a), eskubaloian aritzen den kirolari espainiarra da..
2020ko Udako Olinpiar Jokoetan, Tokio 2020an (Tokio), esku hartu, eta brontzezko domina eskuratu zuen eskubaloian, Espainia ordezkatuz; Frantziako taldearen (urrezko domina) eta Danimarkako taldearen (zilarrezko domina) atzetik sailkatu zen Espainia.
Tokion, honako hauek osatzen zuten Espainiako taldea: Julen Aguinagalde, Rodrigo Corrales, Alex Dujshebaev, Raúl Entrerríos, Ángel Fernández Pérez, Adrià Figueras, Antonio García Robledo, Aleix Gómez, Gedeón Guardiola, Eduardo Gurbindo, Jorge Maqueda, Viran Morros, Gonzalo Pérez de Vargas, Miguel Sánchez-Migallón,Daniel Sarmiento Melián eta Ferran Solék.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Eskubaloia, gizonezkoa. |

## Erreferentziak

* ↑ «Gonzalo Pérez de Vargas Moreno» olympedia.org (Ingelesez)
* ↑ "Gonzalo Pérez de Vargas Moreno" olympics.com (Gaztelaniaz)

## Kanpo estekak

* Datuak: Q5883204
* Multimedia: Gonzalo Pérez de Vargas / Q5883204
# Gonzalo Moro

Gonzalo Moro (? – 1427) bizkaitar politikari, militar eta legelaria izan zen. 1394an Henrike III.a Gaztelakoa erregeak Bizkaiko eta Gipuzkoako korrejidore izendatu zuen. Entzutegiko entzule eta Enkartazioetako eta Gipuzkoako ikuskaria (veedor) izan zen. 1402an erregeak Bilboko alkate ere izendatu zuen. Bere zeregin politiko nagusia Leinu gerrak amaiaraztea zuen eta horretarako bide legalez gain (Enkarterriko Forua idatzi zuen eta Gipuzkoako Ermandadearen Ordenantzak onartu zirenean parte hartu zuen) indarkeria ere erabili zuen. Berari buruz honela diot Bizkaiko esaera zaharrak:
| « | Gonzalo Moro tati, tati, Gaxtoa gaxtigaetan daki | » |
1417an, Joanes II.a Gaztelakoaren erreinaldian, lapurtarren eta ingelesen aurkako bizkaitar itsas-armada zuzendu zuen.

## Erreferentziak

* ↑ (Ingelesez) Monreal Zia, Gregorio. (2005). The Old Law of Bizkaia (1452): introductory study and critical edition. University of Nevada Press, 37 or. ISBN 9781877802522..
* ↑ (Gaztelaniaz) Real Academia de la Historia; Angel Casimiro de Govantes. Diccionario geográfico-histórico de España. 1 Maxtor, 348 or. ISBN 9788497610445..
* 1 2 Gonzalo Moro. www.puntubi.com.
* ↑ (Gaztelaniaz) Auñamendi Eusko Entziklopedia. Gonzalo Moro. .
* Datuak: Q12258643
# Gonzalo Pizarro Rodríguez de Aguilar

Gonzalo Pizarro Rodríguez de Aguilar, ezizenaz Luzea (Trujillo, Espainia, 1446 – Amaiur, Nafarroa, 1522ko abuztuaren 31), espainiar militarra izan zen.

## Biografia

Italian eta Nafarroan borrokatu zen. Isabel de Vargasekin ezkondu zen eta seme bat izan zuen harekin, Hernando. Ezkontzaz kanpo, ordea, beste hiru seme izan zituen; Francisco (Peruko konkistatzaile ospetsua), Gonzalo eta Juan. Amaiurko gazteluaren setioan hil zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012/1/9 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q5582238
# Healdsburg (Kalifornia)

Healdsburg Kaliforniako hiri bat da. Sonoma konderrian kokatua dago. 2010ean 11.254 biztanle zituen, 11,6 kilometro koadrotan banatuta.

## Ikus, gainera

* Sonoma konderria

## Kanpo estekak

* Datuak: Q852598
* Multimedia: Healdsburg, California / Q852598
# Headland (Alabama)

Headland Alabamako hiri bat da. Henry konderrian kokatua dago. 2010ean 4.510 biztanle zituen, 57,5 kilometro koadrotan banatuta.

## Ikus, gainera

* Henry konderria

## Kanpo estekak

* Datuak: Q79858
* Multimedia: Headland, Alabama / Q79858
# Headrick (Oklahoma)

Headrick Oklahomako herri bat da. Jackson konderrian kokatua dago. 2010ean 94 biztanle zituen, 0,53 kilometro koadrotan banatuta.

## Ikus, gainera

* Jackson konderria

## Kanpo estekak

* Datuak: Q2386925
# Healy (Alaska)

Healy Ameriketako Estatu Batuetako erroldak esleitutako leku bat da. Denali Boroughn dago, Alaska estatuan. 966 biztanle ditu, 1.779,756684 kilometro koadroko azaleran banatuta.

## Ikus, gainera

* Denali Borough

## Kanpo estekak

* Datuak: Q1592383
* Multimedia: Healy, Alaska / Q1592383
# Heamoor

Heamoor, kornubieraz: An Hay, Ingalaterrako Kornualles konderriko herri bat da, Penzance udalerriaren laboan.

## Kanpo estekak

* Datuak: Q5691488
* Multimedia: Heamoor / Q5691488
# Headley Down

Headley Down, Ingalaterrako hegoaldean dagoen udalerri bat da, Hampshire konderrian.
* Datuak: Q603844
* Multimedia: Headley Down / Q603844
# Healdton (Oklahoma)

Healdton Oklahomako hiri bat da. Carter konderrian kokatua dago. 2010ean 2.788 biztanle zituen, 36,6 kilometro koadrotan banatuta.

## Ikus, gainera

* Carter konderria

## Kanpo estekak

* Datuak: Q2055051
# Headbanging

Headbanginga musikarekin lotutako gorputzaren mugimendu mota bat da. Musikaren erritmoan, orokorrean, burua bortizki astintzean datza eta heavy metalean ohikoa da. Hala ere, oso antzeko dantzak izan dira, aspalditik beste musika estilo batzuekin egin direnak (trantze edo estatu bat induzitzeko); adibidez, dubstep-a, musika elektroniko gogorraren azpigeneroa. Bisualki eraginkorragoa da ilea luze denean. Maiz, esku kornuta egiten den bitartean mugitzen da burua.
Headbang erabili zuen lehen abeslaritzat hartzen da Ian Gillan, baita burua zirkuluak eginez mugitzen zuen lehena.

## Kanpo estekak

* Datuak: Q862715
* Multimedia: Headbanging / Q862715
# Headley (Surrey)

Headley (Surrey), Ingalaterrako hego-ekialdean dagoen herri bat da, Surrey konderrian.
2011n 643 biztanle zituen.
* Datuak: Q2177281
* Multimedia: Headley, Surrey / Q2177281
# Goya Toledo

Gregoria Micaela Toledo Machín, Goya Toledo izen artistikoz, (Arrecife, Lanzarote, Kanariak, 1969ko irailaren 24a - ) aktore eta modelo kanariarra da.
1999an Goya sarirako hautagaia izan zen Emakumezko aktore errebelazio onenaren kategorian Mararían filmagatik.
Joaquín Sabinaren ...y nos dieron las diez bideoklipan agertu zen.

## Filmografia
### Filmak

| Urtea | Filmaren izena | Zuzendaria |
| 2008 | Rivales | Fernando Colomo |
| 2007 | Las 13 rosas | Emilio Martínez Lázaro |
| 2007 | El último justo | Manuel Carballo |
| 2006 | Adivina, Quién Soy | Enrique Urbizu |
| 2005 | Nordeste | Juan Diego Solanas |
| 2005 | Somne | Isidro Ortiz |
| 2005 | Un día sin fin | Giulio Manfredonia |
| 2004 | Fuera del cuerpo | Vicente Peñarrocha |
| 2003 | Palabras encadenadas | Laura Mañá |
| 2003 | Nudos | Lluís Maria Güell |
| 2002 | La caja 507 | Enrique Urbizu |
| 2001 | Sin noticias de Dios | Agustín Díaz Yanes |
| 1999 | Amores perros | Alejandro González Iñárritu |
| 1998 | Mararía | Antonio José Betancor |
| 1997 | Dile a Laura que la quiero | José Miguel Juárez |
| 1996 | Cronaca di un amore violato | Giacomo Battiato |
| 1996 | Más allá del jardín | Pedro Olea |

## Kanpo estekak

* (Ingelesez) Goya Toledoen profila IMDBn
* Datuak: Q544144
* Multimedia: Goya Toledo / Q544144